"Forward! Stop! Get down! Fast forward!" röögib ahtris tüüriv Lukas käsklusi. Vallutame ühe lärmaka kärestiku teise järel. Parv hüpleb, vesi pritsib ja paadisolijad (kõik peale minu mehed) kilkavad ekstaasis. Teeme asja põnevamaks, hüüab Lukas jälle. Juba leian end uuesti jääkülmast vees rabelemast. Ujun elu eest (kiire vooluga jões on ellujäämiseks mõistlik ujuda krooli), veel üks tõmme ning haaraksin paadist, kuid viimasel hetkel tõmbab ootamatu hoovus mind kaasa ja lükkab läheneva kärestiku poole.